A Horizont Holding Tanácsadó Zrt. (székhely: 6720 Szeged, Tisza Lajos körút 76., cégjegyzékszám: 06-10-000226) mint az **„A&M” Ipari-, Szolgáltató- és Kereskedelmi Betéti Társaság „fa”** (székhely: 5600 Békéscsaba, Szív utca 8., cégjegyzékszám: 04-06-001601, adószám: 20821526-2-04, statisztikai számjel: 20821526-1812-117-04, felszámolást elrendelő bíróság, végzés száma: Gyulai Törvényszék - 6.Fpk.04-14-000075/10. számú végzés, a felszámolás kezdő időpontja: 2014. október 16. napja), kijelölt felszámolója

**nyilvános pályázat**

útján értékesíti a nevezett felszámolás alatt álló szervezet tulajdonát képező alábbi vagyonelemeket

A pályázat adatai:

A pályázatok kizárólag az Elektronikus Értékesítési Rendszeren (EÉR) keresztül nyújthatóak be: [www.eer.gov.hu](http://www.eer.gov.hu)

A pályázatok benyújtásának kezdő időpontja: a hirdetmény közzétételétől számított 16. nap 12 óra

A pályázat benyújtásának határideje: a hirdetmény közzétételétől számított 32. nap 12 óra.

A pályázatban szereplő vagyonelemek:

1. A Békéscsabai Járási Földhivatalnál **Doboz, belterület, 2040 helyrajzi szám** alatt nyilvántartott, természetben 5624 Doboz-Szanazug, Fecske utca 15. szám alatt található, az „A&M” Ipari-, Szolgáltató- és Kereskedelmi Betéti Társaság „fa” 1/1 arányú, kizárólagos tulajdonát képező, kivett beépítetlen terület megnevezésű 362 m2 alapterületű ingatlan.

A tulajdoni lap tanúsága szerint az ingatlanra az alábbi terhek vannak bejegyezve:

1.1. Jelzálogjog Barna János István javára 11.000.000,-Ft, azaz Tizenegymillió forint kölcsön és járulékai erejéig,

1.2. Végrehajtási jog a NEMZETI ADÓ- ÉS VÁMHIVATAL javára 27.566.306,-Ft, azaz Huszonhétmillió-ötszázhatvanhatezer-háromszázhat forint adótartozás és járulékai erejéig,

1.3. Jelzálogjog a H-COPY-TECH Kft. javára 4.888.530,-Ft, azaz Négymillió-nyolcszáznyolcvannyolcezer-ötszázharminc forint kölcsön és járulékai erejéig.

2. A Békéscsabai Járási Földhivatalnál **Doboz, belterület, 2041 helyrajzi szám** alatt nyilvántartott, természetben 5624 Doboz-Szanazug, Fecske utca 13. szám alatt található, az „A&M” Ipari-, Szolgáltató- és Kereskedelmi Betéti Társaság „fa” 1/1 arányú, kizárólagos tulajdonát képező, kivett hétvégi ház, udvar megnevezésű 383 m2 alapterületű ingatlan.

A tulajdoni lap tanúsága szerint az ingatlanra az alábbi terhek vannak bejegyezve:

2.1. Jelzálogjog Jancsár Éva Ilona javára 10.000.000,-Ft, azaz Tízmillió forint kölcsön és járulékai erejéig,

2.2. Végrehajtási jog a NEMZETI ADÓ- ÉS VÁMHIVATAL javára 27.566.306,-Ft, azaz Huszonhétmillió-ötszázhatvanhatezer-háromszázhat forint adótartozás és járulékai erejéig,

2.3. Jelzálogjog a H-COPY-TECH Kft. javára 4.888.530,-Ft, azaz Négymillió-nyolcszáznyolcvannyolcezer-ötszázharminc forint kölcsön és járulékai erejéig.

**A fent megjelölt ingatlanok értékesítése kizárólag együttesen történik. A darabonkénti megvételre nincs lehetőség.**

**Az ingatlanok együttes irányára összesen: nettó 2.500.000,-Ft, azaz Kétmillió-ötszázezer forint**

**Ajánlati biztosíték összege: 125.000,-Ft**

Az ingatlanok értékesítésére az általános forgalmi adóról szóló 2007. évi CXXVII. törvény 142. § (3) bekezdésére is figyelemmel, a 142. § (1) bekezdés g) pontjában foglaltak (fordított ÁFA) vonatkoznak.

A megvásárlásra felkínált vagyontárgyakért kellékszavatosságot a felszámoló nem vállal, azt kifejezetten kizárja, a vagyon megtekintett állapotban kerül értékesítésre.

Jelen pályázat esetében a nyilvános értékesítésre vonatkozó részletes szabályokat a 17/2014. (II. 3.) Korm. rendelet, és a 237/2009. (X. 20.) Korm. rendelet módosításáról szóló 40/2012. (III. 14.) Korm. rendelettel meg állapított rendelkezései szabályozzák.

A vagyon megtekinthető, a megtekintésről további felvilágosítást nyújt Dr. Fekete Zoltán a 06-62-420-945-ös telefonszámon.

A pályázaton történő részvétel feltétele a pályázatban feltüntetett összegű ajánlati biztosíték átutalása az „A&M” Ipari-, Szolgáltató- és Kereskedelmi Betéti Társaság „fa”-nak az UniCredit Bank Zrt-nél vezetett 10918001-00000079-14840005 számú bankszámlájára. A biztosíték összegét a pályázat benyújtását megelőzően teljesíteni kell.

Az ajánlati biztosíték akkor tekinthető megfizetettnek, ha azt a megadott bankszámlán, a pályázat benyújtását megelőzően a számlavezető bank jóváírja.

Ha a pályázati eljárás eredménytelen, az ajánlati biztosítékot a felszámoló nyolc napon belül visszautalja. Ha a pályázati eljárás eredményes, a felszámoló az ajánlati biztosítékot a nyertes pályázónál a vételárba beszámítja, a többi pályázónak az ajánlati biztosíték teljes összegét az eredményhirdetés napjától számított nyolc napon belül vissza kell utalni. Az ajánlati biztosítékot a pályázó abban az esetben veszíti el, ha a szerződés a nyertes pályázó érdekkörében felmerült okból nem jön létre, vagy a nyertes pályázó a vételárat az előírt határidőben nem fizeti meg, vagy az ajánlatot tevő pályázó az elrendelt elektronikus ártárgyaláson neki felróható okból nem vesz részt, vagy a már megtett ajánlatától visszalép.

Vételár megfizetésének módja: átutalással, a szerződéskötést követő 8 napon belül.

Szerződéskötés határideje: az adásvételi szerződést az értékelési jegyzőkönyv EÉR rendszerben történt megjelenésétől számított 15 napon belül kell megkötni.

17/2014. (II.3.) Korm. rendelet 12. § (5) bekezdése szerinti részletes feltételek:

A pályázatok bontására a pályázati határidő lejártát követő nyolc napon belül kerül sor. Az értékelésről szóló jegyzőkönyvet a pályázatbontástól számított 20 napon belül a felszámoló elkészíti, és a jegyzőkönyv szkennelt változatát feltölti az EÉR felületére, ahol a pályázók által megtekinthető. A felszámoló az érvényes pályázatok közül a magasabb egyösszegű vételárat tartalmazó ajánlatot részesíti előnyben. A felszámoló csak a vételár összegét veszi figyelembe az értékelésnél. A felszámoló több megfelelő, azonos értékű (a vételár vonatkozásában legfeljebb 10%-kal eltérő) pályázat esetén nyilvános ártárgyalást tart. Az ártárgyalásról az EÉR rendszer igénybevételével, üzenet útján értesíti az online ártárgyalási fordulóról, annak kezdő és záró időpontjáról az érdekelteket. A felszámoló eredménytelennek nyilvánítja a pályázati eljárást, ha a pályázati kiírásban meghatározott feltételeknek megfelelő ajánlatot nem adtak be.

A felszámoló az elektronikus értékesítés érvényességének és eredményességének megállapítását követően a nyertes ajánlatot bemutatja az elővásárlási joggal rendelkezőknek, az őket megillető sorrendben, annak érdekében, hogy nyilatkozzanak, kívánnak-e élni elővásárlási jogukkal. A nyilatkozattételre 10 napos határidőt biztosít a felszámoló.

A felszámoló az értékesítéssel kapcsolatban írásban ajánlatokat kér benyújtani, melyek a Horizont Holding Tanácsadó Zrt. által feltöltött hirdetmény alapján az Elektronikus Értékesítési Rendszer (EÉR) igénybevételével nyújthatóak be.

Az ajánlatnak tartalmaznia kell:

– az ajánlattevő adatait (magánszemély esetén: név, születési név, születési hely és idő, lakcím, személyi azonosító jele, adóazonosító jele, anyja neve, nem magánszemély esetén: 30 napnál nem régebbi hiteles cégkivonatot, és az ügyvezető eredeti aláírási címpéldányát, vagy ügyvéd által hitelesített aláírási mintája eredetben, amely tartalmazza, hogy az aláírási minta cégeljáráshoz készült),

– az ajánlott vételárat,

– az ajánlati biztosíték befizetésének igazolását,

– nyilatkozatot arról, hogy a pályázó a beadási határidőtől számított 60 napig fenntartja ajánlatát,

– nyilatkozatot arról, amennyiben a felszámoló a pályázót hirdeti ki a pályázat nyertesének, úgy a kihirdetését követő 15 napon belül adásvételi szerződést köt, és a vételárat 15 napon belül átutalja.

A felszámoló felhívja a nem jogszabályon alapuló elővásárlási joggal rendelkezőket, hogy elővásárlási jogukat e pályázat keretében érvényesíthetik oly módon, hogy a joggyakorlására irányuló szándékukat a pályázatok benyújtási határidejéig írásban jelentsék be.

A meghirdetett ingatlanról részletes tenderfüzet készült, mely az EÉR rendszerben megtekinthető, illetve letölthető.